Број: 03-109/25

Датум: 14.04.2025. године

 На основу члана 168. Закона о тржишту хартија од вриједности („Службени гласник Републике Српске“ број 92/06, 34/09, 30/12, 59/13, 108/13, 4/17), члана 15. став 1. и члана 19. став 7. Правила Бањалучке берзе број 01-УО-756/12 од 16.11.2012. године, број 01-УО-537/14 од 05.09.2014. године, број 01-УО-176/18 од 11.05.2018. године, број 01-УО-480/18 од 13.11.2018. године, број 01-УО-395/19 од 11.09.2019. године и број 01‐УО‐405/21 од 04.11.2021. године, директор Берзе доноси

## O Д Л У К У

**о уврштењу обвезница на службено берзанско тржиште**

1. На Службено берзанско тржиште – тржиште обвезница уврштавају се обвезнице емитента Република Српска, ознака обвезнице RSSO-О-A, број емитованих обвезница 8.960.425 појединачне номиналне вриједности 1,00 КМ.
2. Обвезнице из претходног става доспијевају 14.04.2027. године, а искључују се са службеног берзанског тржишта на датум од кога се почиње трговати без права на посљедњи купон.
3. Трговање обвезницама из става 1. почиње 15.04.2025. године.
4. Уврштењем обвезница, емитент из тачке 1. диспозитива преузима обавезе прописане Правилима Бањалучке берзе и другим актима Берзе којим су регулисана права и обавезе емитената на Службеном берзанском тржишту.
5. Одлука ступа на снагу даном доношења.

**О б р а з л о ж е њ е**

Дана 14.04.2025. године Централни регистар хартија од вриједности а.д. Бања Лука обавијестио је Бањалучку берзу о регистрацији 1. емисије штедних обвезница Републике Српске. Дана 14.04.2025. године Министарство финансија РС је доставило Захтјев за уврштење обвезница на Службено берзанско тржиште, одлуку о 1. емисији штедних обвезница Републике Српске и додатак Јединственом проспекту за емисије обвезница Републике Српске на берзи.

Чланом 168. Закона о тржишту хартија од вриједности прописано је да обвезнице ентитета, Брчко Дистрикта и Босне и Херцеговине могу бити уврштене на службено берзанско тржиште без посебних услова и ограничења.

Сходно наведеном ријешено је као у диспозитиву.

**Директор**

 **Милан Божић**

ПРАВНА ПОУКА:

Против ове Одлуке може се уложити приговор Управном одбору Бањалучке берзе а.д. Бања Лука у року од осам (8) дана од дана пријема Одлуке. Приговор не одлаже извршење ове Одлуке.

Достављено:

* Емитенту
* Члановима Берзе
* Комисији за хартије од вриједности РС
* Архиви